માનવમિત્ર, નવી દિલ્હી : પૂર્વ પ્રધાનમંત્રી અટલ બિહારી વાજપેયીનું એઈમ્સમાં ગુરુવારે નિધન થયું હતું. વાજપેયીનાં નિધન બાદ તેમનાં પાર્થિવ શરીરને કૃષ્ણ મેનન માર્ગ સ્થિત તેમનાં નિવાસ પર રાખવામાં આવ્યો છે જ્યાં મોટી સંખ્યામાં નેતાઓએ તેમને શ્રદ્ધાંજલિ અર્પણ કરી હતી. શુક્રવારે સવારે તેમનાં પાર્થિવ શરીરને અંતિમ દર્શન માટે દિન દયાળ ઉપાધ્યાય માર્ગ સ્થિત ભાજપ મુખ્યાલય પર લાવવામાં આવશે. ત્યારબાદ બપોર બાદ અહીથી રાષ્ટ્રીય સ્મૃતિ સ્થળ સુધી વાજપેયીની અંતિમ યાત્રા કાઢવામાં આવશે.